b'\n_START_ARTICLE_\nSecolul 21\n_START_PARAGRAPH_\nSecolul 21 (\xc2\xabdet 21. \xc3\xa5rhundre\xc2\xbb) er et rumensk kulturmagasin som har verdensitteraturen og kunst som hovedtemaer. Det ble publisert mellom 1961 og 2001 (med en pause mellom 1992 og 1995) under navnet Secolul 20, og kommer ut fire ganger i \xc3\xa5ret. Siden 2001 har det n\xc3\xa5v\xc3\xa6rende navn. Inntil 1994 ble det utgitt av Romanias forfatterforening, men siden 1994 er det en stiftelse satt opp av Romanias forfatterforening som tar seg av det, med \xc3\xb8konomisk hjelp fra De Forente Nasjoners utviklingsprogram._NEWLINE_I november 1987, i Paris, fikk Secolul 20 premien for \xc2\xabbeste litteratur- og kunstmagasin i verden\xc2\xbb i forbindelse med UNESCO-bienalen organisert ved Pompidou-senteret._NEWLINE_Magasinets f\xc3\xb8rste sjefredakt\xc3\xb8r var Marcel Bresla\xc8\x99u (1961-1963), men den som forbindes oftest med det er Dan H\xc4\x83ulic\xc4\x83, som var sjefredakt\xc3\xb8r mellom 1963 og 1990. Per 2017 er Livia Sz\xc3\xa1sz sjefredakt\xc3\xb8r.'